NaiveNeuron/SloPal huggingface dataset:
Blaha, Ľuboš, poslanec NR SR (2012-11-30):
Pán kolega Frešo, ja len k pojmu štát, lebo tu je očividné nedorozumenie. Vy zle politologicky chápete tento pojem. Podsúvate verejnosti, ako keby štát bol nejaký, nejaký úradnícky moloch a pár poslancov a pár politikov. Štát, to sú platy učiteľov, to sú platy lekárov, platy zdravotných sestričiek, policajtov, sudcov, to sú platy tých, za ktorých sa teraz pokrytecky staviate, keď hovoríte, zvýšte platy učiteľov, ale na druhej strane chcete, aby tento štát bol minimálny. To bola vaša téza: majme tu malý štát. Tak z čoho chcete z malého štátu financovať učiteľov, sestričky, lekárov a tak ďalej? Vy máte kľúčový paradox vo vašom vyjadrení. Vy máte absolútne nedomyslené, tú vašu víziu. Tak potom povedzte: Osekajme platy učiteľom, osekajme platy lekárom, osekajme platy zdravotným sestričkám a majme malý štát. Ale povedzte to na rovinu a nehrajte sa tu na demagóga. Tak buď to máte z čoho financovať, alebo nemáte. Ďalšia vec: „zdravý rozum“. Pojem, ktorý podľa definície, zoberte si hociktorú politologickú učebnicu, teraz najnovšie Andrew Heywood, každý ideológ má v zásade v definícii napísané, že sa odvoláva na zdravý rozum. Pretože, logicky, každý ideológ chápe tú svoju ideológiu ako takú presvedčivú pre seba, že si myslí, že to je zdravý rozum. Vy ste jeden slabučký, chabučký ideológ. (Reakcie z pléna.) No a čo sa týka SDKÚ. Viete, keď toto bol príhovor predsedu SDKÚ, ja mám pocit, viete, je mi strašne ľúto tejto strany. Vy ste tak vyhoretí, vy ste tak vyhoretá strana, bez nápadov, tu všelijaký rasizmus, všelijaké orbánovské zdaňovanie transakcií, všelijaké kokteily a tak ďalej. Ste bez alternatívy, iba neoliberálne floskuly. Vy ste tak padli na dno, páni kolegovia, že vy už radšej choďte preč z toho parlamentu, lebo sa budete ďalej len strápňovať. (Reakcie z pléna.)
Kollár, Boris, predseda NR SR (2020-09-16):
Vážené pani poslankyne, vážení páni poslanci, dovoľte mi, aby som vás privítal. Otváram rokovanie 12. schôdze Národnej rady Slovenskej republiky. Zaznie štátna hymna Slovenskej republiky. (Štátna hymna Slovenskej republiky.) Ďakujem. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 122 poslancov, teda Národná rada je schopná sa uznášať a môžeme pokračovať v rokovaní. Na 12. schôdzi Národnej rady budú overovateľmi poslanec Miloš Svrček a pán poslanec Jozef Habánik. Náhradníkmi budú poslanci Monika Kavecká a Richard Takáč. Na dnešnom rokovacom dni o ospravedlnenie požiadali poslanec Gábor Grendel a poslanci Jaroslav Karahuta, Vladimíra Marcinková, Ľuboš Krajčír, pani poslankyňa Jana Vaľová. O ospravedlnenie neúčasti z dôvodu práceneschopnosti požiadali ďalej ešte pán Jozef Hlinka a pani poslankyňa Denisa Saková. Navrhnutý program schôdze vám bol rozdaný. Chcem uviesť, že v návrhu programu sa uvádzajú viaceré body, ktorých prerokovanie je navrhnuté na konkrétny termín. V návrhu programu sa uvádzajú aj správy a materiály príslušných inštitúcií, predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ niekto nepredloží iný návrh. Pani poslankyne, páni poslanci, teraz pristúpime k schvaľovaniu návrhu programu 12. schôdze. Chcem len pripomenúť, že podľa § 24 ods. 1 zákona o rokovacom poriadku návrhy na zmeny, zmenu alebo doplnenie návrhu programu musia byť vyhotovené písomne a odovzdané predsedajúcemu pred začatím schôdze. Evidujem šesť procedurálnych návrhov. Nech sa páči, udeľujem slovo pánovi poslancovi Kondrótovi.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 144 poslancov, za 90, proti 20, zdržalo sa 32, 2 nehlasovali. Uvedený návrh sme schválili, takže konštatujem, že sme schválili návrh novely zákona č. 504/2003 Z. z. o nájme poľnohospodárskych pozemkov. Teraz prosím povereného člena Výboru pre hospodárske záležitosti poslanca Petra Libu, aby uviedol hlasovanie o bode 899 schváleného programu, ktorým je prvé čítanie o návrhu poslanca Svrčeka na vydanie zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže. je to tlač 1621. Pán poslanec, nech sa páči, máte slovo. (Hlasovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov , tlač 1621.)
Mojš, Milan, poslanec NR SR (2019-09-13):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. Ďalej aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Ďuriš Nicholsonová, Lucia, podpredsedníčka NR SR (2018-11-29):
Teraz máte možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. Pani navrhovateľka? Pán spravodajca, záverečné slovo? Nech sa páči.
Tóth, Vojtech, poslanec NR SR (2020-11-03):
Ďakujem. Kolega Blaha, vy ste hovorili, že komunizmus sa menil na fašizmus. Ja vám dokážem, že je to pravda a komunizmus je, je ešte horší jak fašizmus. Tak Adolf Hitler zabil 17 mil. ľudí, Josif Vissarionovič Stalin 23 mil. ľudí, Mao Ce-tung 70 mil., a to ešte nepočítam Pol Pota a tých ďalších. Spolu sa predpokladá, že zabili okolo 110 mil. ľudí, to sú komunisti. To nie sú fašisti ani nacisti, to sú komunisti. V Československu bolo popravených 248 ľudí od roku 1948 do roku 1953 a vyše, okolo 200 alebo 300 ľudí zomrelo na hraniciach, keď chceli odísť zo zlého kapitalizmu. Takže tu vidíme jasne v dôkazoch, že komunizmus je ešte horší, ako je, ako je fašizmus. Ďakujem. (Potlesk.)
Paška, Pavol, predseda NR SR (2012-10-25):
Pán poslanec Záhumenský.
Ledecký, Vladimír, poslanec NR SR (2021-10-06):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žitňanská, Lucia, poslankyňa NR SR (2014-11-09):
Ďakujem veľmi pekne. Áno, ja len nadviažem veľmi krátko, pretože sa stotožňujem s tým a podporujem tú tézu, že Košičania si nezaslúžia, aby ich mesto riadil Pavol Paška. Ale cítim potrebu k tomu dodať, že ani Bratislava si nezaslúži, aby ju riadil Pavol Paška. Ďakujem.
Baláž, Radovan, poslanec NR SR (2018-06-20):
Ďakujem za slovo. V rozprave vystúpili štyria poslanci, pričom boli podané tri pozmeňujúce návrhy. Teda, pán predsedajúci, keďže tie pozmeňujúce návrhy boli podané včera, dajte, prosím, hlasovať o skrátení lehoty.
G. Gál, poslanec: (2004-09-09):
Národná rada uznesením zo 6. júla 2004 č. 1109 pridelila vládny návrh zákona o zastúpení Slovenskej republiky v Eurojuste a o zmene a doplnení niektorých zákonov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Zahraničnému výboru Národnej rady Slovenskej republiky a Výboru Národnej rady Slovenskej republiky pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona o zastúpení Slovenskej republiky v Eurojuste a o zmene a doplnení niektorých zákonov odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 569 z 24. augusta 2004, Výbor Národnej rady Slovenskej republiky pre financie, rozpočet a menu uznesením č. 419 z 25. augusta 2004, Zahraničný výbor Národnej rady Slovenskej republiky uznesením č. 112 z 24. augusta 2004, Výbor Národnej rady Slovenskej republiky pre ľudské práva, národnosti a postavenie žien uznesením č. 228 z 24. augusta 2004. Z uznesení výboru Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy, celkom ich je 11, nebudem ich čítať, každý ich má pridelené na stole. Gestorský výbor odporúča hlasovať o pozmeňujúcich a doplňujúcich návrhoch uvedených pod bodom 1 až 11 spoločne s návrhom schváliť. Gestorský výbor na základe stanovísk výborov k vládnemu návrhu zákona o zastúpení Slovenskej republiky v Eurojuste a o zmene a doplnení niektorých zákonov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky vládny návrh zákona o zastúpení Slovenskej republiky v Eurojuste a o zmene a doplnení niektorých zákonov schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní vládneho návrhu zákona o zastúpení Slovenskej republiky v Eurojuste a o zmene a doplnení niektorých zákonov bola schválená uznesením Ústavnoprávneho výboru Národnej rady Slovenskej republiky z 31. augusta 2004 č. 609. Týmto uznesením výbor zároveň poveril spravodajcu predložiť návrh podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu.
Mizík, Stanislav, poslanec NR SR (2018-11-27):
Ďakujem za slovo. Natália, netreba sa čudovať tomuto uzneseniu, návrhu tohto uznesenia. Prečo pán Danko nechráni nad rámec aj Slovákov, aj Čechov, aj Maďarov a hoci aj Eskimákov? Vysvetlenie je jednoduché. Ide presne podľa litery starého zákona, kde stojí, že Židia sú vyvolený národ. To je pre neho dogma, alfa omega jeho myslenia. Len zabúda akosi na nový zákon, ktorý je integrálnou súčasťou Biblie. Určite o ňom v zákone vie, ale postupuje len a len v rámci jednej základnej dogmy o vyvolenom národe. Isto-iste sa nedočítal v Starom zákone o Slovákoch, a preto ani nenavrhuje zákon o antislovakizme. Vyvolený pre neho je len jeden národ, ale nie je to náš národ. Keby bol náš národ na prvom mieste pre neho vyvolený, prvý by bežal do podateľne s čerstvo vypracovaným uznesením o antislovakizme. Ďakujem za slovo.
Cséfalvayová, Katarína, poslankyňa NR SR (2016-11-29):
Teraz pristúpime k hlasovaniu o návrhoch podaných v rozprave. Prvá v rozprave vystúpila pani poslankyňa Remišová a podala 1 pozmeňujúci návrh. Pán predsedajúci, dajte, prosím, o tomto jej návrhu hlasovať.
Pčolinský, Peter, podpredseda NR SR (2022-10-21):
Skúste povytiahnuť kartu. Počkajte, kým sa rozbliká. S reakciou na faktické, pani poslankyňa, nech sa páči.
P. Hrušovský, predseda NR SR: (2004-10-26):
(Hlasovanie.) 135 prítomných, 135 za návrh. Návrh sme schválili. Ľ. Navrátilová, poslankyňa: Tým sme schválili všetky návrhy zo spoločnej správy aj pozmeňujúce návrhy, ktoré odzneli v rozprave. Dajte, prosím, pán predseda, hlasovať o tom, že Národná rada prerokuje predložený návrh zákona v treťom čítaní.
P. Hrušovský, podpredseda NR SR: (2001-10-04):
(Hlasovanie.) Prítomných 106, za návrh 103, zdržali sa 3. Konštatujem, že Národná rada vyslovila súhlas s Dohodou medzi vládou Slovenskej republiky a vládou Kanady o zamedzení dvojitého zdanenia a zabránení daňovému úniku v odbore daní z príjmov a z majetku. Ďalším bodom programu je návrh na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a Portugalskou republikou o zabránení dvojitého zdanenia a predchádzaní daňovému úniku vzťahujúcej sa na dane z príjmov . Pán poslanec Kujan ako spoločný spravodajca, prosím, aby ste uviedli návrh záverečného uznesenia. M. Kujan, poslanec: Ďakujem. „Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas v treťom čítaní so Zmluvou medzi Slovenskou republikou a Portugalskou republikou o zabránení dvojitého zdanenia a predchádzaní daňovému úniku vzťahujúcej sa na dane z príjmov.“ Dajte o mojom návrhu hlasovať, pán predsedajúci.
Antošová, Eva, poslankyňa NR SR (2016-09-08):
Áno, ďakujem za slovo. Vážená pani kolegyňa Jurinová, ja keď som tak vás počúvala, tak snažila som sa byť objektívna, naozaj, tak ako sa dalo. Ale nič iné mi nezostáva, len skonštatovať, že vážne vy spolu aj so svojimi kolegami predrečníkmi máte veľa spoločného, hlavne to, že ani jeden z vás sa doteraz nepozrel do zrkadla na seba, na svoju robotu, na svoje vystupovanie, na svoje účinkovanie. Mám taký pocit, že nedokážete sa stotožniť s tým, čo tu už veľakrát zaznelo, a budem teda citovať, že niekto vyletel z nuly na sto a práve vy ste to neboli. S týmto sa vy nedokážete ani zmieriť, ani to akceptovať, ani stotožniť a ešte to aj dosť tak vulgarizujete a nepríjemné prísudky dávate skutočnosti. Ja by som ale vás chcela, ja teraz vás upozorniť, že aj vy tu zastupujete ľudí, vy tu zastupujete svojich voličov, a keď sa tak na seba teda pozriete aspoň v médiách, v televízii, ja neviem, či máte z toho radosť a či si myslíte, že toto vystupovanie v parlamente z vašej strany je dôstojné alebo aspoň troška slušné. A na záver ešte tých 20 minút, ktoré sa tu teda stále spomínajú. Podľa môjho názoru pre poslanca je to komfortný čas na to, aby som osobne povedala svoju pointu, svoju myšlienku, svoj názor na danú problematiku. Máme predsa výbory, máme odborné inštitúcie a tu už keď rozprávame o zákone, to ja tu vôbec nevnímam ako nejaké obmedzenie, práve naopak. Ja si myslím, že mlátenie prázdnej slamy hodiny, hodiny, hodiny, to občanom nič neprinesie. Ďakujem. (Potlesk.)
Danko, Andrej, predseda NR SR (2016-11-25):
Ďakujem. Pán poslanec Peter Štarchoň.
Kuffa, Filip, poslanec NR SR (2023-02-17):
Ďakujem za slovo. Pán poslanec Šíbl, v rozprave ste v podstate vystúpili kvôli tomu, že ste nestihli faktickou reagovať na kolegu Čepčeka, ktorý vlastne komentoval aj ten pozmeňujúci návrh, ktorý predkladáte. Bol k nemu kritický a vy ste to obhajovali tým, že ten pozmeňujúci návrh bol v medzirezortnom pripomienkovom konaní, a teda tí páni, ktorých kolega spomínal v rozprave, že mali nejaké pripomienky aj k samotnému návrhu zákona, aj k pozmeňujúcemu návrhu, že sa mohli teda angažovať nejakým spôsobom v tom medzirezortnom pripomienkovom konaní. Len to nie je také jednoduché, pretože to konanie, predsa sa oslovujú organizácie, inštitúcie, ministerstvá a tak ďalej, dotknuté subjekty a vy ako jednotlivec, no, aké máte postavenie, akú máte možnosť tam nejako vstúpiť a klásť nejaké zásadné pripomienky k tomu pozmeňováku a... alebo teda aj celkovo k zákonom? Ono je to normálne bežná vec, že tí občania sa na nás obracajú ako na poslancov, ale ako jednotlivci, niekedy ako skupina osôb a poukazujú práve na tie nedostatky v zákonoch. A myslím si, že je to dobré, že v týchto rozpravách sú teda prevzaté tie takéto podnety, lebo mnohokrát slúžia na to, aby sa ten zákon naozaj zmenil, zmenil k dobrému. A bolo by na zamyslenie aj z vašej strany, či, či teda tváriť sa, že nepočujem aj hlasy vyštudovaných ľudí z týchto odborov, alebo proste idem ďalej a razím si tam cestu pre svoje mimovládky.
Bugár, Béla, podpredseda NR SR (2017-06-14):
Ďakujem. Otváram rozpravu. Konštatujem, že do rozpravy som dostal jedinú písomnú prihlášku pani poslankyne Remišovej, ktorú tu nevidím, takže otváram možnosť sa ústne prihlásiť do rozpravy. Končím možnosť sa prihlásiť ústne do rozpravy. Dvaja páni poslanci. Pán poslanec Budaj, nech sa páči, máte slovo.
Paška, Pavol, predseda NR SR (2014-09-09):
(Hlasovanie.) 84 prítomných, 82 za, 1 sa zdržal, 1 nehlasoval. Návrh sme schválili. Vyhlasujem krátku prestávku, zvolávam grémium a po grémiu budeme hlasovať o návrhu, ktorý predniesol pán podpredseda Národnej rady. (Prestávka.) (Po prestávke.)
Laurenčík, Milan, podpredseda NR SR (2022-03-23):
V rozprave teraz vystúpi pán poslanec Vladimír Ledecký, pripraví sa pán poslanec Miroslav Kollár.
P. Abrhan, poslanec: (2009-12-09):
K pani poslankyni Kramplovej a pánovi poslancovi Švidroňovi k hraniu hymny. Ja som chcel poukázať na to, že aj tu v samosprávach sme už dávno mohli na začiatku každého zasadnutia hrať hymnu, proste ísť osobným príkladom, nič iné. Ak výchova má byť takouto formou najlepšie odovzdávaná, tak už sme to dávno mohli robiť. A potom, v predložení návrhu zákona, v tom ja cítim to násilie. Ak by sme sami už začínali s tým v každom zastupiteľstve v tomto volebnom období, no tak potom ku koncu volebného obdobia môžeme o takomto návrhu zákona diskutovať. Chcel som aj reagovať na pána poslanca Pučíka, ale, žiaľ, nereagoval na mňa, ale na pána poslanca Mikloška a Palka, takže tam reagovať nemôžem. Záverom by som chcel poďakovať všetkým, ktorí mali faktické poznámky, a zopakovať len to a pripojiť sa k pani poslankyni Tóthovej, aby sme podporovali vlastenectvo citlivo, nie násilím, ale citlivo, lebo ináč tento návrh zákona sa vám obráti proti záujmom, kvôli ktorým ho predkladáte. U mladej generácii tak nepodporíte vlastenectvo, ale bude sa vám z týchto aktov hraní hymien ap., odovzdávaní slávnostných sľubov vysmievať. Na to vás upozorňujem.
Hrnčiar, Andrej, podpredseda NR SR (2020-02-21):
Pán poslanec Budaj.
Lehotský, Tomáš, poslanec NR SR (2021-10-19):
Ďakujem veľmi pekne. Pán Schlosár, teda odznelo veľa vašich dojmov, domnienok, nejakých konšpirácií, ako to asi bude, čo sa bude všetko dať zneužiť a kto to zneužije. Čiže ja skúsim faktograficky. Správne ste vo svojom vystúpení podotkol, že § 4 tam bol, respektíve je a doplnila sa len časť, ktorá hovorí o tom, že tú prekážku práva voliť, ktorá je zákonom ustanovená, obmedzenie osobnej slobody z dôvodu ochrany verejného zdravia a doplnené bolo, že ak osobitný zákon v čase pandémie neustanoví inak. A v dôvodovej správe v osobitnej časti, ak ste si prečítali, je k tomuto bodu nasledovné: „upravuje sa znenie § 4 z dôvodu neopodstatnenosti členenia tohto ustanovenia na písmená. Zároveň sa dopĺňa možnosť ustanoviť v čase pandémie a v príčinnej súvislosti s ňou osobitným zákonom podmienky, za ktorých sa prekážka práva voliť na voličov, ktorým bolo zákonom ustanovené obmedzenie osobnej slobody z dôvodu ochrany verejného zdravia, nebude“, opakujem nebude „vzťahovať a títo budú môcť uplatniť svoje aktívne volebné právo. Cieľom úpravy je umožniť hlasovať aj voličom, ktorí by sa za iných okolností z dôvodu pandémie ochorenia COVID-19 nemohli zúčastniť volieb.“. Čiže dôvodová správa je súčasťou zákona, neviem, či viete, ako funguje legislatíva, ale zákon hovorí jasne, že chce riešiť súčasný stav, ktorý by mohol viesť k tomu, že niektorí ľudia kvôli pandémii by nemali možnosť voliť tak, aby voliť, aby voliť mohli. Ďakujem vám veľmi pekne.
A. Belousovová, podpredsedníčka NR SR: (2009-06-17):
Chcem sa opýtať navrhovateľa, či chce k rozprave zaujať stanovisko. Nech sa páči.
Jurinová, Erika, poslankyňa NR SR (2017-02-08):
Ďakujem kolegom. Rada by som pripomenula to alebo ešte raz zopakovala aj to, čo hovorila pani poslankyňa Dubačová, že akoby dnes si ešte stále mnohí ľudia neuvedomujú dôležitosť tejto ústavnej funkcie. Ide o verejného ochrancu práv. Tento ochranca práv, verejný ochranca práv má občanov zastávať práve v súvislosti s príkorím, ktoré sa občanovi deje zo strany štátu, zo strany verejnej a štátnej moci. Toto možnože keby si mnohí uvedomili, tak by nazerali na tento post oveľa iným pohľadom, inou optikou. Mňa veľmi prekvapuje, že ešte aj dnes na Facebooku nájdeme také statusy, akože načo nám je takáto funkcia? Že čo-kto-kedy vie o tom, že čo sa v tejto pozícii dá robiť? No haló, ľudia, naozaj pokiaľ si my nebudeme vážiť inštitúty a nebudeme ich vedieť využívať, tie, ktoré máme, ktoré tu máme jednak z toho, že máme vytvorený zákon na túto funkciu, nebudeme ich vedieť využívať, tak naša spoločnosť sa takisto nijakým spôsobom nepohne. Ja som si istá, že tak, ako je zdvihnutá úroveň verejného ochrancu práv dnes vďaka pani ombudsmanke, ktorá končí v marci vo funkcii, tak verím tomu, že pani Šípošová by bola naozaj vhodným nástupcom, jej nástupkyňou, ktorá rovnako dokáže rozvinúť, pozdvihnúť a udržať tento inštitút tak, aby bol reálnou pomocou pre občanov. Ďakujem pekne.
Zmajkovičová, Renáta, podpredsedníčka NR SR (2012-07-25):
Teraz dávam slovo spoločnému spravodajcovi z výboru pre financie a rozpočet, poslancovi Jaroslavovi Demianovi, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2016-09-23):
Na vystúpenie pani poslankyne nikto sa nehlási. Vyhlasujem rozpravu o tomto bode programu za skončenú. Pán navrhovateľ, nech sa páči, môžte zaujať stanovisko k rozprave.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme o skrátení lehoty. (Hlasovanie.) Prítomných 141, za 80, proti 43, zdržalo sa 18 poslancov. Nech sa páči, môžeme pristúpiť k hlasovaniu.
Baláž, Radovan, poslanec NR SR (2018-12-05):
Pán predsedajúci, dajte hlasovať o návrhu uznesenia, tak ako je uvedené v prílohe spoločnej správy.
T. Cabaj, poslanec: (2006-08-03):
A prečo tento parlament? No preto macošsky sa správal, pretože predtým parlament v čase, keď sme mali menšinu v tomto parlamente ako opozícia, prijal uznesenie, ktorým zaviazal vládu, aby pri zostavovaní rozpočtu rešpektovala odsúhlasené pravidlá, ktoré nám boli odsúhlasené v rámci Európskej únie, teda do výšky 60-65 % podľa toho, ktorý rok to bol. Nieže parlament toto neupravil, neprijal môj pozmeňujúci návrh, ale tento parlament nebol ani ochotný zrušiť svoje vlastné uznesenie, ktoré nebol schopný naplniť, tak preto aj tento parlament sa správal macošsky. A jednu poznámku ešte k tým obchodným reťazcom. Váš kolega vo vláde, neblahej, Pavol Rusko prišiel veľmi iniciatívne s návrhom do tohto parlamentu a koalícia mu to odhlasovala, keď sa poponáhľal zrušiť zákon o obchodných reťazcoch, mimochodom, s terajším predsedom vlády sme boli spolupredkladatelia tohto zákona do parlamentu a tento parlament ho prijal, ktorý riešil situáciu, ktorá teraz následne je problémom na Slovensku, ale nedoriešil... (Prerušenie vystúpenia časomierou.)
Jurinová, Erika, podpredsedníčka NR SR (2015-12-08):
Chcete reagovať, pán poslanec? Nech sa páči, s reakciou pán poslanec Viskupič.
Danko, Andrej, podpredseda NR SR (2024-06-19):
Otváram rozpravu. Do rozpravy som dostal písomné prihlášky poslancov Hargaš, Remišová, Dostál, Hajko, Puškárová, Vážny, Stachura. Prvý vystúpi pán poslanec Hargaš za poslanecký klub PS.
Žiga, Peter, podpredseda NR SR (2023-11-23):
265. Pán poslanec Gašpar.
Hort, Milan, podpredseda NR SR (2011-07-12):
Ďakujem. Vyhlasujem rozpravu za skončenú. Nebude reagovať pani ministerka, ani pani spravodajkyňa. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov . Máte ho pod tlačou 393. Návrh na jeho pridelenie na prerokovanie výborom je v rozhodnutí 414. Opäť vás prosím, pani ministerka, o uvedenie vládneho návrhu zákona. Nech sa páči.
Pellegrini, Peter, predseda NR SR (2014-12-12):
Pán poslanec Susko.
Blanár, Juraj, podpredseda NR SR (2023-06-16):
Keby som mohol, aj ja by som s faktickou prihlásil, pán Karahuta, ale sú tu tri faktické poznámky. Takže prvý pán poslanec Taraba s faktickou poznámkou.
P. Hrušovský, podpredseda NR SR: (2002-06-27):
F. Halmeš, poslanec: Pani poslankyňa, všeobecne by sa dalo súhlasiť s námietkou, že netreba rozširovať pozmeňujúcimi návrhmi veľmi „čerstvo“ uplatňované zákony, kde nie je ešte dostatok skúseností. Môj pozmeňujúci návrh je však taký zjavný, že sa ho tieto poznámky priamo nedotýkajú ani z hľadiska finančných nákladov, ani z hľadiska rizika jeho realizácie. Je to čistá reakcia na bežné situácie v živote a zovšeobecnenie skúseností. Nepotrebujeme nové skúsenosti na to, aby sme mohli reagovať na situáciu, ktorá sa štandardne vyskytuje vo výkone verejnej a štátnej služby, ale aj kdekoľvek inde, kde treba nahradiť niekoho na krátkodobý čas. (Potlesk.)
Simon, Zsolt, minister pôdohospodárstva a rozvoja vidieka SR (2011-09-13):
Ďakujem veľmi pekne. Pán poslanec Záhumenský, v plnej miere chápem, že bažíte po tom, že je čas ruje, aby ste sa vrátili naspäť do koalície a mohli ste si odloviť ďalšieho politického jeleňa. Áno, je to legitímna požiadavka, ale nie pre nás – ale každému, čo sa ráči. Pán Martinák, úprimne musím povedať, že až sa nad tým čudujem. Pretože SAR, ktorí produkujú a sú malí, tak tí produkujú ročne do objemu 47 500 eur. Tí dnes, ale aj za vlády predchádzajúcej, nie sú povinní byť platcami DPH. To riešenie tých 6 % bolo len pre vlasteneckú sviňu, ale pre vlasteneckú bryndzu už nie, pretože mlieko tam bolo, ale syr nie. Keď sa pozrieme na všetky tie výrobky, ktoré ste, alebo všetky tie opatrenia, ktoré ste prijali, tak s hrôzou musím skonštatovať, že ovocinárstvo klesalo, zeleninárstvo klesalo, stavy hovädzieho dobytka klesali, zaviedli ste podporu na veľkú dobytčiu jednotku, vďaka ktorej dojnice klesli. A to je všetko práca na vidieku. Dávali ste peniaze len tým, ktorí sú veľkí a sú vám blízki. Dnes SPPK ako taká je z veľkej miery ešte pozostatok HZDS. Samozrejme, chápem, ale ja chápem aj to, že keď sa pozriem na skutočnosti, že ste nezaviedli platbu na farmu a dopustili ste, že intenzívne časti dnes majú na jedného pracovníka podporu v objeme 8 000 eur a na Svidníku a v Žiline 21 až... (Prerušenie vystúpenia časomerom.)
Šipoš, Michal, poslanec NR SR (2023-11-22):
Ja by som len, pán predseda, poprosil, keď ste sľubovali tú novú kultúru, ako budete pristupovať k poslancom a k plénu. Včera ste prišli s tým, že ste na drzovku tri minúty pred hlasovaním povedali, že ideme rokovať do noci. Tak vás chcem poprosiť, aby sa toto už nedialo, aby sme prijali uznesenie, že keď chcete porušovať takto rokovací poriadok a chcete takto na drzovku dávať rokovať tomuto plénu do noci, aby sa to dialo tak, ako to bolo vždy, po dohodnutí na poslaneckom grémiu. Tak sa to dialo vždy, toto je džentlmenské, toto je kultúra, nie to, čo ste robili včera. (Potlesk.)
Pleštinská, Zita, poslankyňa NR SR (2020-07-09):
Ďakujem, pán predsedajúci. Ďakujem, pán predsedajúci. Pán kolega Žiga, najprv ste povedali, že ste ochotný prijať opatrenia na skvalitnenie podnikateľského prostredia. Potešila som sa, že nám poviete, ako by ste to urobili. Aj našim ministrom by sa lepšie pracovalo, keby nebol COVID-19. Vy ste skritizovali všetko. Skôr som čakala, že ako bývalý minister nám poviete, čo by ste vylepšili v tejto legislatíve. Podľa vás by sme nemali asi robiť nič, lebo kto nič nerobí, ten nič nepokazí. Avšak súčasný minister Richard Sulík musí najprv napraviť chyby, ktoré spôsobila za 12 rokov vaša vláda. Ako spotrebiteľ využívajúci bankové služby konštatujem, že keď sa bankám zvýšia poplatky, my spotrebitelia ich bankám musíme zaplatiť. Ďakujem.
Blanár, Juraj, poslanec NR SR (2016-02-11):
Pán poslanec Petrák, chcem poďakovať za tento návrh uznesenia, pretože je politicky korektný a vyvážený, pretože keby sme tam hocičo iné navrhli, pán poslanec, tak všetci títo, ktorí teraz kričali, by hovorili, že už sa vidíme vo vláde. To je typické. Im nevyhovieme ničím, pretože ak povieme B, oni povedia, že to chceme zneužiť a tak ďalej. V čom bolo konkrétnejšie to vaše vystúpenie, s prepáčením, dámy a páni. Po prvé vyjadruje Národná rada vážne znepokojenie, že vláda Slovenskej republiky dlhodobo ignoruje problémy, toto bolo naozaj konkrétne, podporu učiteľom a ostatným pedagogickým a nepedagogickým zamestnancom. Tu ste prijali množstvo teda pozmeňujúcich zákonov a tak ďalej. A ešte aj nebodaj, pán poslanec Petrák, vás tu poučuje pán poslanec Hraško. Nuž tak chceme teda pristupovať k tomu, že na základe, aj keď si to vážim, názoru dvoch percent učiteľov ideme meniť pre všetkých ostatných deväťdesiatosem percent nejaký zákon bez nejakého konsenzu? Toto je ten konkrétny prístup pána poslanca Hraška? Tak za to ja nikdy nezahlasujem. Preto, pán poslanec Petrák, ja si myslím, že tento návrh je vyvážený, korektný a je aj pre ďalšie politické strany, ktoré vzídu z parlamentných volieb. A nikto nevie dnes povedať, kto bude vo vláde, aby sa toho mohol chytiť, pretože je tu záväzok, že ďalšie zákony a zákon, ktorý tu je zadefinovaný, tá budúca vláda musí jednoducho vyriešiť, takže určite zaň zahlasujem. Ďakujem.
Mazurek, Milan, poslanec NR SR (2017-05-10):
Pán poslanec Kollár, bolo to naozaj veľmi pekné promo, ale keď som hovoril o tej Matici, tak som myslel práve pani Dubačovú a pána Dostála. Neviem, kde ste z toho vypočuli vaše meno. Pani poslankyňa Pfundtner, my k menšinám necítime absolútne žiadnu nenávisť. Ja s cigánskou menšinou žijem v podstate od narodenia, žijem v okrese, ktorý je väčšinovo cigánsky. A nemám s nimi žiaden problém, s tými, ktorí sú slušní. Problém bude skôr v tom, že vy cítite určitú nenávisť k slovenskému národu, k slovenskej kultúre, k slovenskému jazyku a k všetkému, čo sa toho týka. Tak zrejme si toto budete musieť vyriešiť sami. No a, pán Bugár, vy ste hovorili o zdemontovávaní demokratického systému. Ja som sa musel naozaj zasmiať, pretože veď to bola práve vaša pani ministerka, ktorá prijala fašistický náhubkový zákon, ktorý v podstate zrušil prezumpciu neviny, zaviedol prezumpciu viny a začal trestať ľudí za ich politický názor. Vaša pani kolegyňa, ktorá sedí vedľa vás teraz, je zo strany, ktorá podala jeho návrh na jeho prešetrenie na Ústavný súd. Veď jasne nedemokratický, fašistický zákon. Jediný, kto tu zdemontováva demokraciu, ste vy vládna koalícia, ľudia ako, jednoducho ako vy. A ako k tým populistickým veciam, čo ste potom prešli, vila pána Kotlebu, luxusné BMW, 23-ročný poslanec. Pán Bugár, vy sám viete, že neveríte tomu, čo rozprávate. Rozprávate to len kvôli týmto ľuďom, len kvôli obrazovkám. Vila pána Kotlebu. Veď sa tam choďte pozrieť. To je stranícke sídlo. Pán Kotleba už trištvrte roka býva stále na sídlisku Sasova v Banskej Bystrici. Všetci jeho susedia ho vídavajú a pochopili vďaka tejto kauze, ako veľmi médiá klamú. A je smutné, keď vy ako inteligentný človek nedokážete prezrieť takúto úbohú lož. A čo sa týka môjho strašne luxusného, perfektného BMW z roku 2011 kúpeného na lízing, s najazdenými cez 240-tisíc kilometrami, tak to vám gratulujem. Ja som si istý, že každý z vašich poslancov má lepšie, drahšie, luxusnejšie auto a niektorí, ako pán Gábor Gál, veľké vily v Chorvátsku a vy, ktorý kšeftujete s pozemkami pod rýchlostnými cestami, o tom... (Prerušenie vystúpenia časomerom.)
Kerekréti, Ján, poslanec NR SR (2021-10-26):
Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2016-09-22):
Pán poslanec Sopko.
B. Bugár, podpredseda NR SR: (2005-10-26):
(Hlasovanie.) Prítomných 134, za 123, proti 1, zdržali sa hlasovania 9, nehlasoval 1. Konštatujem, že návrh uznesenia sme schválili. Prosím teraz pána poslanca Patakyho, aby uvádzal hlasovania k vládnemu návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov, tlač 1349.
B. Bugár, podpredseda NR SR: (2003-11-11):
(Hlasovanie.) Prítomných 127 poslancov, za návrh hlasovalo 89, proti 6, zdržalo sa 31, nehlasoval 1. Konštatujem, že tento návrh pána poslanca Maxona sme schválili.
Fronc, Martin, poslanec NR SR (2010-12-01):
Ďakujem pekne, pán podpredseda. Musím povedať, že podpora takých rodín, kde sa im narodia naraz dve alebo viac detí, je dobrá vec a rád to podporím, akurát mám otázku, že či pán minister má finančné krytie na ten dopad, ako spomínal kolega Matovič 1,3 mil. eur na budúci rok. A druhá vec je poznámka. No ste vraveli, pán kolega, že nie je motivácia posielať deti do školy. Neviem, či viete, ale opakované zanedbanie povinnej školskej dochádzky je trestný čin pre rodiča alebo zákonného zástupcu. Ďakujem.
Pellegrini, Peter, predseda NR SR (2015-02-03):
Ďakujem pekne. S faktickými poznámkami dvaja páni poslanci, pán Miroslav Číž, pán poslanec Duchoň.
Kyselica, Lukáš, poslanec NR SR (2022-11-08):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Jurinová, Erika, podpredsedníčka NR SR (2012-11-28):
Nech sa páči, pani podpredsedníčka, reakcia.
Glváč, Martin, podpredseda NR SR (2019-06-19):
Ďakujem. S faktickými poznámkami nikto. Ukončujem rozpravu a vyhlasujem rozpravu za skončenú. Pán navrhovateľ, chcete zaujať stanovisko? Nie je tomu tak. Pán spravodajca? Nie. Termín hlasovania.
A. Belousovová, podpredsedníčka NR SR: (2008-10-28):
Prerušujem rokovanie o tomto bode programu. V rokovaní budeme ďalej pokračovať prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Návrh zákona ste dostali ako tlač 815. Návrh na jeho pridelenie na prerokovanie výborom je v rozhodnutí č. 823. Teraz dávam slovo pánovi poslancovi Danielovi Lipšicovi, aby návrh zákona uviedol. Nech sa páči.
Blcháč, Ján, poslanec NR SR (2022-02-03):
Áno, ja by som chcel oceniť vystúpenie pani kolegyne Sakovej, kde na konkrétnych číslach pripomenula nám, čo sme tu asi desiati, a verejnosti, samozrejme, v čom je podstata tohto návrhu, keď by sa mali vyplatiť, malo vyplatiť 200 eur každému seniorovi, dôchodcovi, ktorý je závislý od ďalších dodatočných príjmov, ktoré inak nemá. On má stabilný, fixný príjem. Ja som to už pred chvíľkou povedal a chcem to znovu zdôrazniť, pretože tá druhá skupina zamestnancov verejnej správy, vieme, že tam za nich zabojovali odborári a dosiahli v rámci kolektívnej zmluvy nejaké ústupky, kde zamestnávatelia, či už sú to mestá, obce, kraje, štát má povinnosť, myslím, že 3 % sú to ku 1. júlu a ešte nejakých 350 eur, vyplatiť každému zamestnancovi ako odmenu v roku 2022. Čiže tí sú vyriešení. Tí, ktorí si zarábajú na súkromnej pôde, tí si môžu privyrobiť väčším výkonom alebo tak, ale seniori nemajú takúto výhodu. Jednota dôchodcov nerobí kolektívne vyjednávanie a kolektívnu zmluvu pre seniorov, a preto tento návrh, ktorý predkladá, predkladajú poslanci za stranu HLAS – sociálna demokracia, je, myslím si, že jediným možným riešením v tejto dobe pre všetkých, či sú zaočkovaní dvakrát, trikrát, alebo z rôznych dôvodov nemohli byť zaočkovaní, aby sa tak trošku dorovnalo to, čo povedal kolega Erik Tomáš, to, čo im chýbalo v rámci 13. dôchodku, ktorý bol zrušený, to, čo dostali a týmito 200 eurami by to mali dorobené. Ďakujem.
Bugár, Béla, doterajší podpredseda NR SR (2012-04-04):
Peter Osuský.
Číž, Miroslav, podpredseda NR SR (2015-06-24):
Takže dovoľte, preruším vaše vystúpenie. Prerušujem aj rokovanie o tomto bode programu. Krátka dvojminútová prestávka. Pristúpime k hlasovaniu o prerokovaných bodoch programu. (Prestávka.) (Po prestávke.)
Zs. Simon, poslanec: (2010-04-27):
V tomto prípade je treba povedať, že legislatíva v oblasti Tokaja v roku 2005 bola správne nastavená a táto vláda minulý rok, hoc sme na to upozorňovali, túto legislatívu zrušila. A dnes vidíme, že aj pod ťarchou Európskej únie sme nútení opätovne dostať do zákona terminológiu Tokaj, pretože nemôžte chrániť niečo, čo v zákonoch Slovenskej republiky sa nenachádza. To znamená Tokaj a nie tokajské, tokajský, tokajská. V žiadnom inom gramatickom tvare. Presne tak, pani kolegyňa, ako som sa dohodol ja v roku 2004 s mojím kolegom, že to bude Tokaj, a presne tak, ako ste sa vy dohodli koncom roku 2007 s vtedajším vaším kolegom, že budeme spoločne pristupovať k chráneniu označovania zemepisného pôvodu Tokaj aj na jednej, aj na druhej strane. Len smola, že Slovenská republika mala zapísaný Tokaj v zákone a Maďari mali Tokaji a my sme menili Tokaj na Tokaji a Maďari Tokaji na Tokaj. Išli sme presne v protismere. Ďakujem.
Blanár, Juraj, podpredseda NR SR (2021-07-23):
Ďalší páni, ďalšia, pani poslankyňa Petra Hajšelová.
Pellegrini, Peter, predseda NR SR (2024-01-17):
Pani poslankyňa Šrobová.
Danko, Andrej, predseda NR SR (2017-05-18):
Ďakujem. Pán poslane Grendel.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 134 poslancov, za 88, zdržalo sa 46 poslancov. Tieto body sme schválili. Nech sa páči.
Jurinová, Erika, podpredsedníčka NR SR (2012-10-23):
Veľmi krátku, krátko zareagujem, že skutočne si myslím, že veľmi dôležité je, že tento zákon sa nepredkladá samostatne, ale ide naozaj okrem toho kopec iných opatrení, ktoré tomu hospodárskemu rastu určite nepomôžu, a som presvedčená o tom, že celé podnikateľské prostredie aj celé prostredie v našej krajine bude úplne devalvované. Preto si myslím, že je veľmi dôležité aj hovoriť, aj apelovať na vládu, aby sa trošku spamätala a pozrela možnože reálnymi očami na to, na tie očakávania, ktoré má. Ďakujem.
Kolesík, Andrej, poslanec NR SR (2013-03-25):
Ďakujem, pán predseda. Pán kolega Mikuš, otvoril si veľa tém vo svojom vystúpení. My sme spolu už o mnohých z nich diskutovali aj na pôde výboru pre hospodárske záležitosti. Ja som ťa pozorne počúval, urobil som si zopár poznámok. Tak k tomu Nemecku, možno vieš, možno nie, minulý štvrtok mala kancelárka Angela Merkelová stretnutie so 16-mi predsedami vlád spolkových krajín, nemeckých, z ktorého nie sú žiadne závery, respektíve záver jeden, že sa nedohodli. Toto stretnutie bolo ohľadom energetickej politiky. Nuž Nemecko nemá žiadnu jednotnú koncepciu energetickej politiky. Takýchto koncepcií má 16, toľko, koľko je spolkových krajín. Takisto sú veľké problémy od prechodu od jadrovej energetiky k tej nejadrovej. Na severe rastú vrtule ako huby po daždi, ale práveže južné časti Nemecka, ktoré potrebujú spotrebovať elektrickú energiu, nie sú vybudované vedenia. Tá sústava na to nie je jednoducho pripravená. Takže čo z tých vrtúľ budú mať, keď nevyriešia aj tento problém? Takisto ja nie som odporca obnoviteľných zdrojov. Ja si myslím, že vhodná kombinácia a vhodný pomer klasických zdrojov, či už sú to fosílne, jadrové a potom obnoviteľných zdrojov, je podľa mňa rozumný. Treba nájsť nejaký rozumný kompromis a budovať obnoviteľné zdroje tam, kde je produkovaná nejaká ich súčasť, kde nám napríklad vzniká drevoštiepka, je dobre postaviť elektráreň spaľujúcu tento produkt a tak ďalej. Nemyslím si, že plošné zaberanie kvalitnej poľnohospodárskej pôdy novými fotovoltaickými panelmi alebo masová výstavba vrtúľ na vietor, sú tým správnym krokom. (Potlesk.)
Štefanec, Ivan, poslanec NR SR (2013-02-08):
Ďakujem pekne, pani podpredsedníčka. Dámy a páni, dovoľte mi, aby som predniesol spravodajskú informáciu k tomuto zákonu. Uvedený poslanecký návrh zákona bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, teda doručenie návrhu najmenej 15 dní pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený poslanecký návrh zákona spĺňa z formálnoprávnej stránky všetky náležitosti uvedené v § 67 a 68 zákona Národnej rady o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady z 9. novembra 2012 č. 293 a podľa § 71 rokovacieho poriadku navrhujem, aby poslanecký návrh zákona prerokovali tieto výbory: Ústavnoprávny výbor Národnej rady a Výbor Národnej rady verejnú správu a regionálny rozvoj. Za gestorský výbor navrhujem Výbor Národnej rady verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pani predsedajúca, otvorte, prosím, rozpravu.
Dostál, Ondrej, poslanec NR SR (2011-02-01):
Vážený pán predseda, vážená pani ministerka, vážené kolegyne, vážení kolegovia, budem sa snažiť byť stručný. Podporil som tento návrh zákona, keď sme o ňom hlasovali minule, a podporím ho aj teraz. Mnoho z diskusie, ktorá sa tu vedie, sa vedie okolo justičných čakateľov, čo je na jednej strane pochopiteľné, pretože konkrétne pripomienky pána prezidenta sa týkajú práve otázky justičných čakateľov a okrem toho už iba termínov účinnosti a súvisiacich termínov. Na druhej strane netreba zabúdať, že pán prezident odporúča Národnej rade, aby neschválila tento zákon ako celok. Čiže má výhrady k celému zákonu, tak ako sme ho schválili, a v tej prvej časti svojho rozhodnutia o vrátení ich aj formuluje pomerne ostro. Čiže nebudeme rozhodovať o nejakej čiastkovej veci o úprave zákona, ktorý sme schválili, ale o zákone ako celku. Napriek tomu si myslím, že tá otázka justičných čakateľov je symbolická a príznačná. Symbolizuje totiž to, akú máme predstavu o justícií. Či má byť justícia uzavretý systém, ktorý, ako to tu zaznelo, sám seba reprodukuje, sám seba klonuje, bráni sa vonkajším vplyvom, alebo má byť systémom otvoreným, transparentným, podrobeným verejnej kontrole, a teda tým pádom aj dôveryhodnejším a lepšie fungujúcim. Budeme hlasovať o tom, nielen o justičných čakateľoch a nielen o tomto zákone, ale budeme hlasovať o tom, či si myslíme, že justícia je dnes v dobrom stave a vyžaduje si iba akési kozmetické úpravy, alebo vnímame, že súdnictvo je v kríze a vyžaduje si zásadné a ďalekosiahle zmeny. Ja som presvedčený o tom, že súdnictvo je v kríze a že súdnictvo vyžaduje ďalekosiahle zmeny. Preto budem hlasovať za prelomenie prezidentovho veta. Ďakujem za pozornosť.
Jurinová, Erika, podpredsedníčka NR SR (2014-10-16):
Reakcia pána poslanca Hlinu.
Bugár, Béla, podpredseda NR SR (2016-04-27):
Prosím, prezentujme sa a hlasujme o tomto návrhu. (Hlasovanie.) Prítomných 139 poslancov, za hlasovalo 128, 11 sa zdržalo hlasovania. Konštatujem, že Národná rada schválila návrh uznesenia na vymenovanie stálych delegácií. Vážené panie poslankyne, páni poslanci, chcem vás informovať o tom, že zajtra o 14.00 bude hodina otázok. Je položených 16 otázok jednotlivým členom vlády. Samozrejme, na predsedu vlády žiadna otázka položená nebola. Takže o druhej začneme hodinu otázok. A zajtra, samozrejme, aj interpelácie poslancov podľa rokovacieho poriadku musia byť. Takže aby ste s tým počítali, že zajtra nastúpia aj členovia vlády, môžete interpelovať a, samozrejme, ten, kto nebude a položil otázku a nebude prítomný, tak na otázku neprítomného poslanca sa neodpovedá. To je rokovací poriadok. Takže ak dovolíte, budeme teraz pokračovať v prerušenej rozprave k návrhu poslanca Petra Osuského, Ondreja Dostála, Martina Poliačika na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Zb. o štátnom občianstve, tlač 26. Na vystúpenie pána poslanca Gála sa prihlásili jedenásti poslanci s faktickými. Takže, pán poslanec Viskupič, nech sa páči, máte slovo. (Pokračovanie v rokovaní o návrhu poslancov Národnej rady Slovenskej republiky Petra Osuského, Ondreja Dostála a Martina Poliačika na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 26.)
Sulík, Richard, predseda NR SR (2011-02-02):
Ďakujem. Dávam slovo spravodajcovi poslancovi Ľudovítovi Jurčíkovi, aby nám dal informáciu o výsledku rokovania o návrhu vo výbore.
Šrobová, Veronika, poslankyňa NR SR (2024-01-08):
Ja teda na záver poviem len toľko, že ďakujem všetkým kolegom a kolegyniam za vaše faktické poznámky a veľmi si vážim odbornosť vašich príspevkov, ale hlavne sa chcem poďakovať za to, že vám úprimne záleží na tom, aby sa tu na Slovensku žilo všetkým ľuďom lepšie. A všetkým bez rozdielu, kto sú, koho volili, koho majú radi, kde žijú, napríklad ako vyzerajú alebo čo vyznávajú. Takže ďakujem vám. (Potlesk.)
Viskupič, Marián, poslanec NR SR (2024-01-17):
Pán predsedajúci, ďakujem pekne za slovo. Kolega Alojz Hlina, ďakujem ti za vystúpenie. Myslím si, že veľmi dobré a hlavne obrazné už len veriť, že ho videlo teda čo najviac občanov, voličov aktuálnej koalície, lebo práve bežným občanom a všetkým bez rozdielu, nielen voličom koalície tento zákon najviac ublíži. Ale teda chcem vypichnúť dve veci. Organizovaný zločin je globalizovaný asi ako máločo na svete. Verte, že oni vedia, kde sa čo oplatí. A tento návrh zákona je skutočne pozvánkou podpísanou samotným pánom premiérom pre všetkých zločincov aj z iných krajín, aj z Portorika, ako si spomenul. A potom teda ešte jeden bod stihnem. Venoval si sa hraniciam škôd. Jediný dôvod, ktorý vláda uvádza pri zvyšovaní hraníc škôd, je inflácia. Lenže tie zvýšené hranice fakt vôbec nezodpovedajú inflácii, v prípade malej škody by muselo ísť o infláciu v rozsahu 163 %, v prípade väčšej škody o infláciu 1 315 %, značná škoda 1 215 % a v prípade škody veľkého rozsahu je to 426 % zvýšenie a takáto inflácia teda nebola. No, čiže v prvom rade teda tieto navýšenia nie sú jednotné, ale inflácia je len jedna, takže to odôvodnenie vlády nijak nesedí. No a v druhom rade, samozrejme, nesedí ani tá výška. Keď si zoberieme aktuálnu infláciu teraz, že v decembri bola 5,9, ak sa pozrieme, celoročnú, je to 11, ak by sme sa pozreli od roku 2020, tak nech je to 33 %. A ak by sme sa pozreli teda povedzme do roku 2004, kedy vznikal Trestný zákon, tak nech je to 63-64 %. V žiadnom prípade nie 163, v žiadnom prípade 1 300 alebo 1 200, alebo 400 %, takže ani toto nesedí... (Prerušenie vystúpenia časomerom.)
Béla Bugár, podpredseda NR SR (2016-04-26):
Pán minister, chcem sa opýtať, či viete skončiť do minúty, keď nie, tak budeme musieť prerušiť, lebo...
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 144 poslancov, za 79, zdržalo sa 65 poslancov. Návrh sme schválili. (Reakcie z pléna.) A, pardon, návrh sme neschválili.
Jurinová, Erika, podpredsedníčka NR SR (2014-06-06):
Pán spravodajca, chcete sa vyjadriť k rozprave? (Reakcia spravodajcu: „Všetko už bolo povedané.“ ) Všetko bolo povedané? Ďakujeme vám. Prerušujem rokovanie o tomto bode programu. Pokračujeme prvým čítaním o návrhu poslanca Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Tento návrh zákona má parlamentnú tlač 990. Návrh na jeho pridelenie na prerokovanie výborom je v rozhodnutí č. 990. Nech sa páči, pán poslanec Viskupič, predneste návrh zákona. (Rokovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 990.)
Bugár, Béla, podpredseda NR SR (2018-02-07):
Nech sa páči, prezentujme sa a hlasujme. (Hlasovanie.) Prítomných 139 poslancov, za 49, proti 37, zdržalo sa 51, 2 nehlasovali. Návrh nebol schválený.
Zmajkovičová, Renáta, poslankyňa NR SR (2011-09-14):
Ďakujem za slovo. Pripomínam členom výboru pre nezlučiteľnosť funkcií, že rokovanie výboru je o 12.30 hodine v Zimnej záhrade. Ďakujem.
Figeľ, Ján, podpredseda NR SR (2012-11-30):
S ďalšou faktickou pán poslanec Igor Hraško.
Pellegrini, Peter, predseda NR SR (2015-11-12):
Prezentujme sa a hlasujme o postúpení tohto návrhu zákona do tretieho čítania ihneď. (Hlasovanie.) Prítomných 133 poslancov, za hlasovalo 121, zdržalo sa 12 poslancov. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy, vyhlasujem ju za skončenú.
P. Hrušovský, predseda NR SR: (2002-11-14):
Teraz poprosím pána ministra Zajaca, aby odpovedal na otázku pána poslanca Vajdu, ktorý sa vás pýta: „Pán minister, viete, koľko rokov sú lekári prvého kontaktu - praktickí lekári pre dospelých a pre deti platení len kapitačnou platbou a ako bola táto platba v tomto období valorizovaná?“